穆孔暉

穆孔暉（），字伯潛，号玄菴，山東堂邑縣人，明朝心學家、理學家，政治人物，弘治甲子解元，乙丑聯捷進士，官至太常寺卿。

生平
弘治十七年（1504年）甲子科山東鄉試第一名（解元）。弘治十八年（1505年）聯捷乙丑科進士。選翰林院庶吉士，任翰林院检讨，为刘瑾所恶，调南京礼部主事。

刘瑾败，穆孔暉复官。正德七年（1512年）七月升南京国子监司业，丁憂歸，服闋，十一年十月改北国子监司業，十五年五月改翰林院侍讲，嘉靖元年（1522年）八月与温仁和主考順天府鄉試，四年六月以武宗实录成，升左春坊左庶子兼翰林院侍講學士，九年七月掌翰林院事，十年三月因失误经筵日讲，调为南京尚寶司卿，七月升南京太僕寺少卿，十二年二月升南京太常寺卿，十三年七月致仕。嘉靖十八年（1539年）八月卒，年六十一。赠礼部右侍郎，谥文简。《明儒學案》：文简穆玄菴先生孔晖：北方之为王氏学者独少，穆玄菴既无问答，而王道字纯甫者，受业阳明之门，阳明言其“自以为是，无求益之心”，其后趋向果异，不可列之王门。非二孟嗣响，即有贤者，亦不过迹象闻见之学，而自得者鲜矣。穆孔晖，字伯潜，号玄菴，山东堂邑人。弘治乙丑进士。由庶吉士除检讨，为刘瑾所恶，调南京礼部主事。瑾败，复官。历司业、侍讲、春坊庶子、学士、太常寺卿。嘉靖己亥八月卒，年六十一。赠礼部右侍郎，谥文简。阳明主试山东，取先生为第一。初习古文词，已而潜心理学。其论学云：“古人穷理尽性以至於命，今於性命之原，习其读而未始自得之也。顾谓有见，安知非汩虑於俗思耶？”又云：“鑑照妍媸，而妍媸不着於鑑，心应事物，而事物不着於心，自来自去，随应随寂，如鸟过空，空体弗碍。”又云：“性中无分，别想何佛何老。”临卒时，有“到此方为了事人”之偈。盖先生学阳明而流於禅，未尝经师门之煆炼，故《阳明集》中未有问答。乃黄泰泉遂谓：“虽阳明所取士，未尝宗其说而菲薄宋儒。”既冤先生，而阳明岂菲薄宋儒者？且冤阳明矣。一言以为不知，此之谓也。

著作
著有《讀易祿》、《尚書困學》、《大學千慮》、《玄庵晚稿》、《前漢通紀》、《讀史通編》等。

登科錄
曾祖穆弘，訓導；祖穆彪、父穆清；母任氏；繼母黃氏。重慶下，妻張氏，弟孔曜、孔時、孔照、孔暘、孔暄、孔矚。《弘治十八年乙丑科進士登科錄》：軍籍，治《易經》，年二十七歲中式弘治十八年（1505年）乙丑科第三甲第六十名進士。正月十六日生，行一，曾祖穆弘，訓導；祖穆彪、父穆清；母任氏；繼母黃氏。重慶下，妻張氏，弟孔曜、孔時、孔照、孔暘、孔暄、孔矚。由縣學生中式山東鄉試第一名舉人，會試中式第九十四名。

注釋

參考文獻
黃宗羲，《明儒學案》，卷29

相關條目
聊城七贤祠

Category:明朝山東鄉試解元
Category:明朝庶吉士
Category:明朝翰林院檢討
Category:明朝翰林院侍講學士
Category:明朝國子監司業
Category:明朝左庶子
Category:南京尚寶司卿
Category:南京太僕寺少卿
Category:南京太常寺卿
Category:明朝理學家
Category:明朝心學家
Category:堂邑人
K
Category:諡文簡